לאוניד סמילוביצקי

לאוניד סמילוביצקי (נולד ב-15 באוגוסט 1955, רצ'יצה, מחוז הומל, בלארוס הסובייטית, ברית המועצות) הוא היסטוריון סובייטי וישראלי, מומחה לתולדות יהדות בלארוס. הוא בעל תואר דוקטור להיסטוריה, פרופסור חבר, והוא מחברם של 450 מאמרים ו-10 מונוגרפיות.

 ביוגרפיה 
אביו, לב סמילוביצקי (1997-1925), יליד רצ'יצה. הוא לחם במלחמת העולם השנייה, שוחרר מהצבא ב-1947, סיים את לימודיו במכון למשפטים של מינסק ב-1952, ונישא לגלינה צ'צ'יק. הוא עבד בוועד המרכזי של הליגה הקומוניסטית הצעירה הלניניסטית של בלארוס (LKSMB), שימש כעוזר לשר התרבות, וקיבל תואר דוקטור בהיסטוריה. הוא היה פרופסור חבר במכון הפדגוגי של מינסק ובמכון לתרבות. כתב את זיכרונותיו.

אמו - גלינה צ'צ'יק (2008-1929), לאחר המלחמה נכנסה למכון הרפואי מס' 2 של לנינגרד וסיימה את חיק לימודיה בשנת 1954. היא עבדה במינסק כרופאת תברואה, ובעשרים השנים האחרונות - כראש המחלקה האפידמיולוגית של תחנת התברואה של רובע פרבומייסקי במינסק.

לאוניד נולד בשנת 1955 ברצ'יצה, למד בבית הספר התיכון המקיף ה-49 במינסק (1972-1962), ובשנת 1977 סיים את לימודיו במחלקה להיסטוריה ושפות זרות במכון הפדגוגי הממלכתי ע"ש א. מ. גורקי במינסק, והתמחה בהוראת היסטוריה, מדעי החברה ואנגלית.

בתום שירותו בצבא הסובייטי (1979-1977), עבד במוזיאון הממלכתי של בלארוס להיסטוריה של המלחמה הפטריוטית הגדולה. בשנת 1980 עבר לאוניברסיטה הבלארוסית לתרבות כעוזר מעבדה במחלקה להיסטוריה. הוא השלים את לימודי התואר השני שלו במחלקה להיסטוריה של האוניברסיטה הממלכתית של בלארוס ובשנת 1984, בהנחייתו של פרופסור חבר מ.א. פשקביץ', נהיה מועמד למדעי ההיסטוריה, הוא הגן על עבודת הדוקטורט שלו בנושא "פעילות המפלגה הקומוניסטית של בלארוס בשיקום ופיתוח בתי ספר תיכוניים ייעודיים (1944-1955)" (התמחות 07.00.01 - היסטוריה של המפלגה הקומוניסטית של בלארוס).

מ-1984 עד 1992 - פרופסור חבר במחלקה להיסטוריה של בלארוס, ברית המועצות, ומדינות זרות באוניברסיטה הבלארוסית לתרבות במינסק.
בשנת 1992 עלה סמילוביצקי לישראל עם משפחתו (אשתו ובנו). הוא התגורר בפתח תקווה, ובדצמבר 1993 עבר לירושלים, שם החל לעבוד בארכיון "יד ושם". כמו כן, הוא לקח חלק בפעילות קרן סטיבן שפילברג לאיסוף עדויות וידאו של ניצולי השואה. הוא ערך כ־100 ראיונות עם אסירי גטאות, ניצולי מחנות הריכוז ופרטיזנים לשעבר.

משנת 1995 - עמית מחקר (משנת 2000 - עמית מחקר בכיר) במרכז לחקר התפוצות ע"ש גולדשטיין-גורן באוניברסיטת תל אביב.

 פעילות מדעית 
בשנת 1999 יצא לאור במינסק ספרו הראשון של לאוניד סמילוביצקי, "יהודי בלארוס: מההיסטוריה המשותפת שלנו, 1905-1953" (). הספר נכתב בשפה הרוסית, כאשר המחבר שימש גם כעורך.

בשנת 2000 פורסם בתל אביב ספרו של לאוניד סמילוביצקי, "שואת היהודים בבלארוס, 1941-1944". הספר פורסם בשפה הרוסית. מונוגרפיה זו סימנה אבן דרך בעבודתו. בשנת 2005 הספר תורגם לאנגלית: Holocaust in Belorussia, 1941-1944, תל אביב 2000, 432 עמ'..

בשנת 2008 פורסם ספרו החדש של לאוניד סמילוביצקי, "יהודים בטורוב: תולדות עיירה בפולסיה של מוזיר" (). הספר יצא לאור בשפה הרוסית. פרקים בודדים מתוכו פורסמו באתר האינטרנט "עתיקות היהודים" (חלק מאתר "רשימות על היסטוריה יהודית" בשפה הרוסית).

בשנים 2009 ו-2020, לאוניד סמילוביצקי זכה בתואר "מחבר השנה" בקטגוריית "עתיקות היהודים" בפורטל המקוון "רשימות על היסטוריה יהודית".
בין השנים 2012 ל-2016, השתתף בפרויקט "מלחמת העולם השנייה במקורות אישיים: המקרה של ברית המועצות".

בשנת 2014, הוא פרסם את המונוגרפיה "חיים יהודיים בבלארוס. העשור האחרון של משטר סטלין, 1944-1953" ().

בשנת 2015, פורסמה בירושלים המונוגרפיה "צנזורה בברית המועצות: השנים שלאחר המלחמה, 1956-1944" ().

בשנת 2016, פורסם ספר זיכרונות של אביו - "מניסיון החיים. זיכרונות" פורסם בירושלים ().
בין השנים 2016 ל-2021, השתתף בפרויקט "בעקבות בתי העלמין היהודיים בבלארוס".

משתף פעולה עם המכון למדיניות יהודית בלונדון, המכון ללימודי השואה בוושינגטון, מערכת האנציקלופדיה היהודית הקצרה (בשפה הרוסית) בירושלים ומוסדות אקדמיים אחרים. עבודותיו התפרסמו באנגלית, גרמנית, פולנית, עברית, רוסית, בלארוסית ושפות נוספות. הוא תורם קבוע לכתבי עת ומגזינים יהודיים ברוסית, ביניהם "אביב", "ברגה" (מינסק), "משפחה" (ויטבסק), "ווזרוז'דניה" (מלבורן, אוסטרליה) ו־Belarusian Review (פראג).

 השתתפות בכנסים מדעיים 
 2008: "השואה בבלארוס במהלך מלחמת העולם השנייה". דו"ח בסדנה "אירופה מאוחדת - זיכרון מפולג" במכון למדעי האדם, 19-21 בספטמבר 2008, וינה.

 2009: מבצע 1005 בבלארוס: מינסק, ויטבסק, מוגילב, בוברויסק, בוריסוב, גרודנו, גומל. כנס בינלאומי "אקציה 1005: ניסיונות הנאצים למחוק את הראיות לרצח ההמוני במזרח ובמרכז אירופה", 1942-1944, שאורגן על ידי יחד-In Unum, אוניברסיטת סורבון IV בפריז, המרכז ללימודי שואה מתקדמים במוזיאון זיכרון השואה בארצות הברית ומכללת ברנרדינה, 15-16 ביוני 2009 בפריז.

 2010: "פליטים יהודים ופינוי: פרק מתוך תולדות "השואה הלא ידועה", כנס אקדמי בינלאומי "מלחמת ההשמדה: רצח העם הנאצי במזרח אירופה", מוסקבה, 26-28 באפריל 2010. "ההיסטוריה של בלארוס משתקפת בישראל: סקירה של אוספי ארכיון של מסמכים וחומרים". דו"ח בכנס הבינלאומי "חזרה לאירופה: עברה ועתידה של בלארוס", 12-14 בנובמבר 2010. המכון למרחב אזרחי ומדיניות ציבורית, אוניברסיטת לזארסקי בוורשה.

 2012: "התכתבות ביידיש של חיילי הצבא האדום וקרוביהם: במהלך מלחמת ברית המועצות-גרמניה 1941–1945". דו"ח בכנס הבינלאומי "השואה והמלחמה בברית המועצות כפי שמשתקפות במכתבים ויומנים מתקופת המלחמה." 19–20 בנובמבר 2012. המכון הבינלאומי לחקר השואה "יד ושם" (ירושלים).

 2014: "פשעי הנאצים בברית המועצות כפי שמשתקף במכתבים, יומנים וזיכרונות של יהודי ברית המועצות. ניתוח השוואתי". ברלין, גרמניה, 27–29 במרץ. "יהודים בברית המועצות כותבים לצבא האדום (1941–1945): בניית אוסף מכתבי מלחמה במרכז קר התפוצות באוניברסיטת תל אביב". דו"ח בכנס הבינלאומי "חיילים יהודים במלחמת העולם השנייה - אוניברסיטת תל אביב", 9–10 בדצמבר 2014.

 2015: "מלחמה כמשתקפת בתודעת ילדים. התכתבות בין ילדים יהודים להוריהם, חיילי הצבא האדום במהלך מלחמת ברית המועצות-גרמניה 1941–1945". דו"ח בכנס הבינלאומי באוניברסיטת ברצלונה, 14–15 בדצמבר 2015.

 2016: "החוויה של הקמת אוסף מכתבי מלחמה במרכז לחקר התפוצות באוניברסיטת תל אביב. תובנות חדשות." דו"ח בכנס הבינלאומי של "החברים הצרפתים" של אוניברסיטת תל אביב בנושא "חיילים יהודים במלחמת העולם השנייה", שהתקיים באוניברסיטת תל אביב. 19 במאי 2016.

 2017: "משפחות של חיילים יהודים סובייטיים כותבות לחו"ל, 1941-1945. מכתבים ויומנים ממלחמת העולם השנייה כמקורות היסטוריים". הרצאה בכנס הבינלאומי "חיילים יהודים במלחמת העולם השנייה, 1939-1945", אוניברסיטת תל אביב. 20 באפריל 2017.

 2018: "יהודים בהיסטוריה של בלארוס". שולחן עגול בינלאומי "יהודים בהיסטוריה של בלארוס" נערך בווילנה כחלק מתוכנית INTERMARIUM של BELSAT TV. וילנה, 24-25 באפריל 2018. "השואה בבלארוס וגורל גטו מינסק". שולחן עגול בינלאומי "גטו מינסק: 75 שנה מאוחר יותר" נערך במוסקבה במחלקה להיסטוריה של אוניברסיטת לומונוסוב, מוסקבה. 1-2 בנובמבר 2018.

 2019: "השואה בבלארוס: רצח עם של יהודים או בלארוסים?" אוסף מאמרי מחקר. תל אביב, 2019.

 2022: מכתבים ויומנים של יהודים חיילי הצבא האדום כמקור היסטורי. הרצאה בסדנה הבינלאומית "שואה בזכר העמים במרחב הפוסט-סובייטי". מכון בן צבי. ירושלים. 8 בדצמבר 2022

 2023: אנטישמיות בעורף הסובייטי. הקשר בין מדינה לחברה, 1941–1945. מכתבים. יומנים. עדויות של בני הדור. — ירושלים, 2019. הרצאה בכנס הבינלאומי "שואה והתנגדות במהלך מלחמת העולם השנייה. הבדלים אזוריים בצפון הקווקז ואזורים אחרים של ברית המועצות". מכון בן צבי, ירושלים, 4–5 במאי 2023.

 2024: שימור זיכרון השואה בבלארוס. הרצאה בסדנה הבינלאומית "מיפוי נוכחות משותפת של אלימות וזיכרון בבלארוס". אוניברסיטת אוסנבריק, 10-16 במרץ 2024.

 פעילות עיתונאית ופובליציסטית 
לאוניד סמילוביצקי הוא מחברם של סדרת פרסומים עיתונאיים פופולריים בכתבי עת ומגזינים שונים, בפרט במגזינים ובעיתונים "רשימות על היסטוריה יהודית", "אנחנו כאן", "אביב", "ברגה", "Belarusian Review", "משפחה", ועוד.

 ספרים 
 Jews in Belarus: From Our Common History, 1905-1953. (Minsk, 1999), 360 pp. (Russian). 
  .The Holocaust in Belorussia, 1941-1944, Tel Aviv 2000, 432 pp.
 Jews in Turov: History of a Shtetl in Mozyr’s Polesye Region. Jerusalem 2008,  846 pp. (Russian).
  Jewish Life in Belarus. The final decade of the Stalin regime, 1944–1953, Central European University Press (CEU Press), Budapest - New York, 2014, 346 pp.
  Censorship in Postwar Belorussia, 1944-1956. Jerusalem 2015, 398 pp. (Russian).
  Iz opyta perezhitogo (From My Life Experience). Memories. Jerusalem, 1988-2016, 192 pp. (Russian).
  Jews in Belarus: Before and After the Holocaust, Jerusalem 5781/2020, 491 pp. (Russian).
  .Jews in Belarus During the Holocaust, Tel Aviv 5782/2021, 457 pp. 
 .Ghetto Prisoner, Partisan and Scholar. Jerusalem, 2025, 267 pp.
 .1937 in Belarus: A True Story. Minsk, 1990 - Jerusalem, 2025, 387 pp.

 רשימת פרסומים בשפות שונות 

 אנטישמיות בפרטיזנקה הביילורוסית, בתוך: ילקוט מורשת לתיעוד ועיון, גיליון 59, מורשת – בית עדות ע"ש מרדכי אנילביץ' תל אביב, ניסן תשנ"ה – אפריל 1995, עמ' 61-53.
 רצ'יצה שלי: משפחה ועיירה בביילורוסיה כדגם, בתוך: ילקוט מורשת לתיעוד ועיון, גיליון 60, מורשת – בית עדות ע"ש מרדכי אנילביץ' תל אביב, תשרי תשנ"ו – אוקטובר 1995, עמ' 125-132.
 יהודים ופולנים בתנועה הפרטיזנית הביילורוסית 1944-1941, בתוך: ילקוט מורשת לתיעוד ועיון, גיליון 63, מורשת - בית-עדות ע"ש מרדכי אנילביץ', תל אביב, אייר תשנ"ז - מאי 1997, עמ' 100-83 
 יש לדייק בדיון בנושא השראה בבלורוסיה. בתוך: ילקוט מורשת לתיעוד ועיון, גיליון 66, מורשת - בית-עדות ע"ש מרדכי אנילביץ', תל אביב, 1998,  עמ' 167-159
 גורל הילדים היהודים בביילורוסיה בשנות השואה, 1944-1941, בתוך: ילקוט מורשת לתיעוד ועיון, גיליון 68, מורשת – בית עדות ע"ש מרדכי אנילביץ' תל אביב, תשרי תש"ס אוקטובר 1999, עמ' 144-122
 הניסיונות להינצל בשטחי בילורוסיה, בתוך: שלושה מיליון: השואה בשטחי ברית-המועצות, עורך: יואל רפל, משרד הביטחון, משואה - המכון ללימודי השואה, תשס"א – 2001, עמ' 199-220
 לאוניד סמילוביצקי. חוויות ומחשבות של חיילים הודים בצבא האדום .1941-1945, לוחמה יהודית במלחמת העולם השנייה, מיזם משותף של המחלקה להיסטוריה ומרכז דדו
 // Jewish Warfare in the Second World War. Joint initiative of the IDF’s History Division and the Dado Center March 2021 Editor: Yaniv Friedman, рр. 187-198.
 יהודי בלרוס 1995-1996. בתוך: יהודי ברית-המועצות במעבר  3 (18) תשנ"ז. עורך דוד פריטל. האוניברסיטה העברית בירושלים.1997, עמ.115-122.
 יהודי ביילרוס ב-1998-1996, מתוך: יהודי ברית-המועצות במעבר, כרך 4 (19), עורכת: לודמילה דימרסקי-ציגלמן, פרסומים על יהדות ברית-המועצות בשיתוף ועד המדענים על יד המועצה הציבורית למען יהודי ברית-המועצות, ירושלים, תש"ס 2000, עמ' 296-285

קישורים חיצוניים

הערות שוליים

קטגוריה:חוקרי שואה ישראלים
קטגוריה:סגל אוניברסיטת תל אביב
קטגוריה:עיתונאים ישראלים
קטגוריה:ישראלים ילידי בלארוס
קטגוריה:עולים בשנות ה-1990
קטגוריה:ישראלים שנולדו ב-1955